stanford-oval/wikipedia huggingface dataset:
לבין אוזטונאלי
קריירת מועדונים

אוזטונאלי שיחק כנער במשך שבע שנים בהמבורג, אך לא עלה לקבוצה הבוגרת, ובפברואר 2013 חתם על חוזה מקצועני לחמש שנים בבאייר לברקוזן, החל מעונת 2013/14. באוגוסט 2014 ערך אוזטונאלי את הופעת הבכורה שלו בניצחון 1–3 על פרייבורג, כשהחליף את גונסלו קסטרו. אוזטונאלי היה בן 17 שנים -146 ימים במשחק זה, והפך לשחקן הצעיר ביותר בתולדות באייר לברקוזן שמשחק בבונדסליגה, ובמקום ה-11 בתולדות הבונדסליגה. באוגוסט 2014 נבחר אוזטונאלי במקום השני בדירוג השחקנים הצעירים הטובים ביותר בבונדסליגה עד גיל 18, לאחר חברו לבאייר לברקוזן, יוליאן בראנדט, וזכה במדליית כסף במסגרת פרס פריץ ואלטר.
בדצמבר 2014, לאחר שערך 15 הופעות ליגה במדי באייר לברקוזן, הושאל אוזטונאלי לשנה וחצי לורדר ברמן. את שערו הראשון בקבוצה הבקיע אוזטונאלי במחזור האחרון של עונת 2014/15, שבו הפסידה ורדר ברמן 2–3 לבורוסיה דורטמונד, וסיימה את העונה במקום העשירי. בעונת 2015/16 הסתבכה ורדר ברמן בתחתית, ונשארה בליגה רק במחזורים האחרונים. לאוזטונאלי, שהיטיב לשחק בשלהי העונה, היה חלק בהישארותה של ורדר ברמן, כאשר הבקיע שער ובישל בניצחון 2–6 על היריבה לתחתית שטוטגרט, והצטיין בניצחון 0–1 על איינטרכט פרנקפורט במחזור הסיום, שהשאיר את ורדר ברמן בליגה ללא צורך במבחני הישרדות, אליהם נשלחה פרנקפורט. בתום העונה היו ספקולציות שאוזטונאלי יישאר בורדר ברמן בהשאלה, אך רודי פלר, מנהלה המקצועי של באייר לברקוזן, החליט להשיבו לקבוצתו, והצהיר כי אוזטונאלי יהיה חלק מבאייר לברקוזן בעונת 2016/17.
על אף הצהרתו של פלר, באוגוסט 2016 חתם אוזטונאלי על חוזה לחמש שנים במיינץ 05, וערך את הופעת הבכורה במחזור הפתיחה של עונת 2016/17 מול בורוסיה דורטמונד, כשהחליף את סואט סרדר. במחזור השני, הבקיע אוזטונאלי את שער הבכורה שלו במיינץ, בתיקו 4-4 מול הופנהיים. בספטמבר 2016 הבקיע אוזטונאלי את שער הבכורה שלו במסגרת אירופית, שהיה שער ניצחון מול גבאלה בתוצאה 2–3, בשלב הבתים של הליגה האירופית. אוזטונאלי שיחק בסך הכל חמש עונות במיינץ, ולרוב היה שחקן הרכב, כשמיינץ מסיימת במרכז הטבלה או בתחתית.
בקיץ 2021 חתם אוזטונאלי באוניון ברלין מהבונדסליגה. בעונת הבכורה שלו בקבוצה, 2021/22, ערך אוזטונאלי 18 הופעות ליגה. בעונת 2022/23 ערך אוזטונאלי שתי הופעות בלבד. בקיץ 2023 עזב את הקבוצה וחתם בהמבורג מהבונדסליגה השנייה.
קריירה בינלאומית

אוזטונאלי שיחק בכל הנבחרות הצעירות של גרמניה, ובשנת 2014 זכה עם נבחרת גרמניה עד גיל 19 באליפות אירופה לנבחרות עד גיל 19, שנערכה בהונגריה, לאחר ניצחון 0–1 בגמר על הנבחרת המקבילה של פורטוגל. בחצי הגמר, הבקיע אוזטונאלי שער בניצחון 0–4 על הנבחרת המקבילה של אוסטריה. אוזטונאלי ערך 30 הופעות והבקיע 7 שערים במדי נבחרת גרמניה בכדורגל עד גיל 21, אך מעולם לא שיחק בנבחרת גרמניה הבוגרת.
חיים אישיים

אוזטונאלי הוא נכדו של אחד מגדולי הכדורגלנים הגרמניים בכל הזמנים, אובה זלר.
אביו של אוזטונאלי הוא ממוצא טורקי, ומשמש כסקאוט בהמבורג.
תארים

עם נבחרת גרמניה עד גיל 19:
אליפות אירופה בכדורגל עד גיל 19: 2014
תארים אישיים:
מדליית פריץ ואלטר: מדליית כסף, 2014
6 גיבורים: הסדרה

| --- | --- |

 סוגה:  סדרת טלוויזיה קומית 
 יוצרים:  מארק מקרוקי בוב שקולי
 מדבבים:  סקוט אדסיט ריאן פוטר מאיה רודולף ברוקס וילאן ג'ימי צונג' קארי פייטון ג'נסיס רודריגז אלן טודיק
 מדבבים בעברית:  קובי ליקורמן  צביקה פורמן  יונית טובי  מומי לוי  ספיר דרמון  מיכאל הנגבי  תמר קינן
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  San Fransokyo 
 מספר עונות:  3
 מספר פרקים:  60
 הפקה
 חברת הפקה:  אולפני הנפשת הטלוויזיה של דיסני 
 הפצה:  Disney–ABC Domestic Television, דיסני+ 
 מוזיקה:  אדם ברי 
 אורך פרק:  23 דקות
 שידור
 רשת שידור:  ערוץ דיסני 
 רשת שידור בישראל:  דיסני XD   ערוץ דיסני
 תקופת שידור מקורית:  20 בנובמבר 2017 – 15 בפברואר 2021
 תקופת שידור בישראל:  28 ביוני 2018 – 2021
 קישורים חיצוניים
 אתר רשמי
 דף התוכנית ב-IMDb
 
6 גיבורים: הסדרה (באנגלית: Big Hero 6: The Series) היא סדרת גיבורי על מונפשת קומית אמריקאית, שמבוססת על הסרט "6 גיבורים" מאולפני ההנפשה של וולט דיסני, אשר מבוסס על הקומיקס "ששת הגיבורים הגדולים", בהוצאת מארוול קומיקס. הסדרה נוצרה על ידי מארק מקרוקי ובוב שקולי. הסדרה מתרחשת לאחר אירועי הסרט ומונפשת באנימציה דו-ממדית, בשונה מהסרט שבהנפשה ממוחשבת. פרק הבכורה של הסדרה אשר נקרא 6 גיבורים: ביימקס חוזר שודר בארצות הברית ב-20 בנובמבר 2017, ובישראל בפסח 2018. ב-2018, הסדרה עברה מדיסני XD אל ערוץ דיסני לפני בכורת הסדרה. הפרק האחרון בעונה השלישית והאחרונה שודר בארצות הברית ב-15 בפברואר 2021.
בישראל הסדרה משודרת בדיבוב עברי בערוץ דיסני, כאשר העונה הראשונה שודרה לראשונה ב-28 ביוני 2018, והעונה השנייה שודרה לראשונה ב-2 באוגוסט 2019.
בשנת 2022 עלתה סדרה נוספת שמבוססת על הסרט בשם "ביימקס!".
הסדרה עלתה בדיסני+ לכבוד השקתה בישראל ב-16 ביוני 2022 (כולל סדרת הקצרים).
עלילה

הסדרה מתרחשת לאחר אירועי הסרט "6 גיבורים", וממשיכה את הרפתקאותיו של גאון המחשבים בן ה-14, הירו האמאדה, וחברו, הרובוט המטפל הרפואי האישי ביימקס, אשר נוצר בידי אחיו המנוח האדאשי. יחד עם חבריו וואסאבי, האני למון, גו-גו ופרד, הם משתנים לצוות גיבורי על בשם "6 גיבורים" ויוצאים לדרך בהרפתקאות היי-טק כאשר הם מגינים על העיר ממערך של נבלים מדעים משופרים. הירו אפילו עומד באתגרים אקדמיים וניסויים חברתיים בתור ילד הפלא החדש של מכון הטכנולוגיה של סן פרנסוקיו.
דמויות ומדבבים

הירו האמאדה (ריאן פוטר): גאון רובוטים יתום בן 14 והגיבור הראשי של הסדרה.
ביימקס (סקוט אדסיט): רובוט לבן דמוי בלון, שנבנה ותוכנת בידי אחיו של הירו לרפא אנשים, אך במהלך הסרט הירו הופך אותו לגיבור-על משוריין.
פרד (ברוקס וילאן): חובב ספרי קומיקס אשר משמש בתור הקמע של מכון הטכנולוגיה של סאן פרנסוקיו. וילאן החליף את טי. ג'יי. מילר.
גו-גו (ג'יימי צ'אנג): נערה אתלטית וחזקה אשר יוצרת גלגלים טכנולוגיים במכון הטכנולוגיה של סאן פרנסוקיו.
וואסאבי (קארי פייטון): נער חכם ונוירוטי, מומחה בבניית חותך לייזר במכון הטכנולוגיה של סאן פרנסוקיו. פייטון החליף את דיימון וואיאנס ג'וניור.
האני למון (דבש לימון) (ג'נסיס רודריגס) (אנ'): אופטימית בעלת כימיה מוזרה אשר לומדת במכון הטכנולוגיה של סאן פרנסוקיו.
דודה קייסי האמאדה (מאיה רודולף): דודתם האוהבת של הירו וטדאשי שמאמצת אותם אחרי מות הוריהם.
אליסטייר קריי (אלן טודיק): ממציא ותעשיין עשיר, הבעלים של חברת הטכנולוגיה הגדולה בעולם.
סטן לי מופיע בהופעת קמע כאביו של פרד, גיבור-על שפרש. דן האוול ופיל לסטר (יוטיוברים ומגישים ב-Radio BBC 1) בתפקידים טכנאי 1 ו-2 בגרסה הבריטית.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 25 | 20 בנובמבר 2017 | 13 באוקטובר 2018 |
|  | 2 | 25 | 6 במאי 2019 | 16 בפברואר 2020 |
|  | 3 | 10 | 21 בספטמבר 2020 | 15 בפברואר 2021 |
פרקים > עונה 1

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 1 | 1 | ביימקס חוזר | Baymax Returns | 20 בנובמבר 2017 |
| 2 | 2 | ביימקס חוזר | Baymax Returns | 20 בנובמבר 2017 |
| 3 | 3 | גיליון 188 | Issue 188 | 9 ביוני 2018 |
| 4 | 4 | 2 שותפים לחדר | Big Roommates 2 | 9 ביוני 2018 |
| 5 | 5 | הנשף של פרד | Fred's Bro-Tillion | 10 ביוני 2018 |
| 6 | 6 | מלחמת אוכל | Food Fight | 10 ביוני 2018 |
| 7 | 7 | יער מיוררה | Muirahara Woods | 16 ביוני 2018 |
| 8 | 8 | מצב כישלון | Failure Mode | 23 ביוני 2018 |
| 9 | 9 | דודה קאס יוצאת לבלות | Aunt Cass Goes Out | 30 ביוני 2018 |
| 10 | 10 | סובל וחסר סבלנות | The Impatient Patient | 7 ביולי 2018 |
| 11 | 11 | מר נצנץ מאבד את הזוהר | Mr. Sparkles Loses His Sparkle | 14 ביולי 2018 |
| 12 | 12 | אפליקציה קטלנית | Killer App | 21 ביולי 2018 |
| 13 | 13 | גיבור אחד קטן | Small Hiro One | 28 ביולי 2018 |
| 14 | 14 | המפלצת מקנטאקי | Kentucky Kaiju | 4 באוגוסט 2018 |
| 15 | 15 | שבוע יריבות | Rivalry Weak | 11 באוגוסט 2018 |
| 16 | 16 | חיכוך עם מעריצה | Fan Friction | 18 באוגוסט 2018 |
| 17 | 17 | מיני-מקס | Mini-Max | 25 באוגוסט 2018 |
| 18 | 18 | שבעה גיבורים | Big Hero 7 | 8 בספטמבר 2018 |
| 19 | 19 | בעיה גדולה | Big Problem | 15 בספטמבר 2018 |
| 20 | 20 | נקמתו של סטימר | Steamer's Revenge | 22 בספטמבר 2018 |
| 21 | 21 | לוחם הבוטים | The Bot Fighter | 29 בספטמבר 2018 |
| 22 | 22 | הבית הרדוף | Obake Yashiki | 6 באוקטובר 2018 |
| 23 | 23 | ספירה לאחור לאסון | Countdown to Catastrophe | 13 באוקטובר 2018 |
| 24 | 24 | ספירה לאחור לאסון | Countdown to Catastrophe | 13 באוקטובר 2018 |
| 25 | 25 | ספירה לאחור לאסון | Countdown to Catastrophe | 13 באוקטובר 2018 |
פרקים > עונה 2

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 26 | 1 | התמחות בסיבוב | Internabout | 6 במאי 2019 |
| 27 | 2 | גלגל שביעי | Seventh Wheel | 7 במאי 2019 |
| 28 | 3 | משחקי טרף | Prey Date | 8 במאי 2019 |
| 29 | 4 | משהו חשוד | Something's Fishy | 9 במאי 2019 |
| 30 | 5 | נגה-גלובי | Nega-Globby | 10 במאי 2019 |
| 31 | 6 | אומנות משותפת | The Fate of the Roommates | 13 במאי 2019 |
| 32 | 7 | האימה! | !Muira-Horror | 14 במאי 2019 |
| 33 | 8 | משהו רך וצמרירי | Something Fluffy | 15 במאי 2019 |
| 34 | 9 | לא שודר | Supersonic Sue | 16 במאי 2019 |
| 35 | 10 | גלאי שקרים | Lie Detector | 17 במאי 2019 |
| 36 | 11 | תפנית בעלילה | Write Turn Here | 3 בספטמבר 2019 |
| 37 | 12 | עיר המפלצות | City of Monsters | 4 בספטמבר 2019 |
| 38 | 13 | עיר המפלצות | City of Monsters | 5 בספטמבר 2019 |
| 39 | 14 | צרות קטנות בגדול | Mini-Maximum Trouble | 6 בספטמבר 2019 |
| 40 | 15 | אל פואגו | El Fuego | 9 בספטמבר 2019 |
| 41 | 16 | הגלובי שבפנים | The Globby Within | 10 בספטמבר 2019 |
| 42 | 17 | הארדלייט | Hardlight | 11 בספטמבר 2019 |
| 43 | 18 | ההווה הוא מתנה | The Present | 7 בדצמבר 2019 |
| 44 | 19 | הירו הרשע | Hiro the Villain | 12 בינואר 2020 |
| 45 | 20 | אויב משער | Portal Enemy | 19 בינואר 2020 |
| 46 | 21 | פרד הנמלט | Fred the Fugitive | 26 בינואר 2020 |
| 47 | 22 | פיצוץ אדיר | Major Blast | 2 בפברואר 2020 |
| 48 | 23 | בלי פחד | Fear Not | 9 בפברואר 2020 |
| 49 | 24 | מורשת | Legacies | 16 בפברואר 2020 |
| 50 | 25 | מורשת | Legacies | 16 בפברואר 2020 |
פרקים > עונה 3

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 51 | 1 | מסיבת הפיצה של ההיפר-פוטמית | The Hyper-Potamus Pizza-Party-Torium | 21 בספטמבר 2020 |
| 52 | 2-א | ראש העיר ליום | Mayor for a Day | 28 בספטמבר 2020 |
| 52 | 2-ב | שיגעון הכלבים של הקיץ | The Dog Craze of Summer | 28 בספטמבר 2020 |
| 53 | 3-א | החלפת צ'יפים | Trading Chips | 5 באוקטובר 2020 |
| 53 | 3-ב | מיני נודל בורגר | Mini Noodle Burger Max | 5 באוקטובר 2020 |
| 54 | 4-א | פנים מוכרות | A Friendly Face | 12 באוקטובר 2020 |
| 54 | 4-ב | שישה צ'יבים | Big Chibi 6 | 12 באוקטובר 2020 |
| 55 | 5-א | קוברה ונמייה | Cobra and Mongoose | 26 באוקטובר 2020 |
| 55 | 5-ב | הכי טוב להיות פרד | Better Off Fred | 26 באוקטובר 2020 |
| 56 | 6-א | תחרות הגיבורים | Big Hero Battle | 2 בנובמבר 2020 |
| 56 | 6-ב | גוגו הוואוורו | Go Go the Woweroo | 2 בנובמבר 2020 |
| 57 | 7-א | נגה-רירון החדש | The New Nega-Globby | 9 בנובמבר 2020 |
| 57 | 7-ב | מחשבים ודרקונים | De-Based | 9 בנובמבר 2020 |
| 58 | 8-א | יוצא דופן | The MiSFIT | 1 בפברואר 2021 |
| 58 | 8-ב | חוזרים לסיקורקס | Return to Sycorax | 1 בפברואר 2021 |
| 59 | 9-א | נצנץ חדש | A Fresh Sparkles | 9 בפברואר 2021 |
| 59 | 9-ב | מזימת הנודל בורגר | Noodle Burger Ploy | 9 בפברואר 2021 |
| 60 | 10-א | קרי-יוקי | Krei-oke Night | 15 בפברואר 2021 |
| 60 | 10-ב | חיסול הקמעות | The Mascot Upshot | 15 בפברואר 2021 |
הפקה

במרץ 2016, הודיעה חברת דיסני על סדרה של 6 גיבורים אשר מופקת ותשודר בערוץ דיסני ב-2017. הסדרה תיקח חלק באירועים שלאחר הסרט והסדרה נוצרת על ידי מארק מקרוקי ובוב שקולי אשר יצרו גם את "קים פוסיבול", ותופק על ידי מקרוקי, שקולי וניק פילפי..
במרץ 2016, נודע כי ג'יימי צ'אנג' תשוב לדבב את גו גו בסדרה. כמו כן, בנובמבר נודע כי רוב השחקנים שדיבבו בסרט ישובו לדבב בסדרה, ביניהם סקוט אדסיט, ריאן פוטר, ג'נסיס רודריגז, אלן טודיק ומאיה רודולף. לעומת זאת קארי פייטון וברוק וילאן ידבבו את וואסאבי ופרד בהתאמה במקום דיימון וואיאנס ג'וניור וטי. ג'יי. מילר. ב-6 בינואר 2017, ערוץ דיסני חשף את הטריילר הראשון של הסדרה.
ב-14 במרץ 2017, הסדרה חודשה לעונה שנייה.
הערות שוליים

↑  Nick Romano, "Big Hero 6 The Series to end with season 3: Cast look back on their favorite moments", Entertainment Weekly, January 28, 2021
↑  Haasch, Palmer (21 ביולי 2018). "Every 2018 San Diego Comic-Con panel you want to watch out for". Polygon. נבדק ב-27 ביולי 2018. {{cite web}}:  (עזרה)
↑  Sandberg, Byrn Elise (2 במרץ 2016). "'Big Hero 6' TV Series Set for Disney Channel". The Hollywood Reporter. נבדק ב-2 במרץ 2016. {{cite news}}:  (עזרה)
↑  Petski, Denise (3 במרץ 2016). "'Miranda's Rights': Jamie Chung & John Gabriel join NBC Legal Soap". Deadline. Chung recurs as Mulan in Once Upon A Time and will next reprise her Big Hero 6 voice role of Go Go in Big Hero 6: The Series for Disney Channel. {{cite web}}:  (עזרה)
↑  Fitzpatrick, Kevin (6 בינואר 2017). "'Big Hero 6' Animated Series Eyes Fall Premiere in First Teaser". Screen Crush. נבדק ב-17 ביולי 2018. {{cite web}}:  (עזרה)
↑  "Big Hero 6: The Series gets second-season order". נבדק ב-7 באפריל 2017. {{cite web}}:  (עזרה)
| דיסני XD – סדרות מקור |
| --- | --- | --- |
| סדרות עבר | ין יאנג יו (2009) • פיניאס ופרב (2009–2015) • אני והלהקה (2009–2011) • קיק (2010–2012) • שני מלכים (2010–2013) • בית ספר לאמנויות לחימה (2011–2015) • מעבדה לכוחות על (2012–2016) • קראש וברן (2012–2014) • רנדי קאנינגהם: נינג'ה בפעולה (2012–2015) • מייטי מד (2013–2015) • וונדר מציל את העולם (2014–2016) • גרוויטי פולס (2014–2016) • חבורת 7ג' (2014–2016) • קירבי באקטס (2014–2017) • פן זירו - גיבור במשרה חלקית (2014–2017) • המדריך השלם של הגיימר (2015–2017) • מעבדה לכוחות על: יחידת עילית (2016) • חתול וחייזר (2016–2017) • קא-פאו (2016–2017) | Disney XD - 2015 |
| סדרות בהווה | מלחמת הכוכבים: המורדים (מאז 2014) • סטאר נגד כוחות הרשע (מאז 2015) • בוטן וחמוצניק (מאז 2015) • מותחים בהליכה (מאז 2016) • מלחמת הכוכבים: הרפתקאות משפחת פרימייקר (מאז 2016) • זמן תולעת (מאז 2016) • חוקי המרפי של מיילו (מאז 2016) • מק-אקס 4 (מאז 2016) • בילי דילי: קיץ מוטרף מתחת לאדמה (מאז 2017) • סיפורים של ברווזים (מאז 2017) • 6 גיבורים: הסדרה (ב-2017) | Disney XD - 2015 |
| --- | --- |
בקרת זהויות :  LCCN: no2018137998  VIAF: 25154074386311741616   WorldCat (עם VIAF): 25154074386311741616
הוואי חמש-אפס (2010)

| --- | --- |
 מבוסס על:  הוואי חמש-אפס 
 סוגה:  דרמה משטרתית
 יוצרים:  לאונרד פרימן 
 פרסים:  פרס ג'נסיס 
 ארץ מקור:  ארצות הברית 
 שפות:  אנגלית 
 מקום התרחשות:  הוואי 
 מספר עונות:  10 
 מספר פרקים:  240 
 הפקה
 מפיק:  פיטר מ. לנקוב 
 מפיקים בפועל:  פיטר מ. לנקוב, Eric Guggenheim, רוברטו אורקי, אלכס קורצמן, Matt Wheeler 
 חברת הפקה:  CBS 
 הפצה:  CBS מדיה ונצ'רס, Xfinity Streampix 
 אתר צילומים:  אואהו 
 טכניקת צילום:  מערך מרובה מצלמות
 מוזיקה:  מורטון סטיבנס, בריאן טיילר 
 אורך פרק:  42–44 דקות
 שידור
 רשת שידור:  CBS 
 תקופת שידור מקורית:  20 בספטמבר 2010 – 3 באפריל 2020
 קישורים חיצוניים
 דף התוכנית ב-IMDb
 
הוואי חמש-אפס (באנגלית: Hawaii Five-0, נהגה "הוואי פַייב אוֹ") היא סדרת טלוויזיה אמריקאית של רשת CBS מסוגת דרמה משטרתית ופעולה שעלתה לשידור לראשונה ב-2010 כחידוש לסדרה המקורית באותו השם (ששודרה בשנים 1968–1980), ויצר לאונרד פרימן גם היא ברשת הטלוויזיה CBS.
עלילת הסדרה עוקבת אחר יחידת עילית פדרלית שמשימתה היא לחסל את הפשיעה ברחבי האיים שטופי השמש של מדינת הוואי, בכיכובם של אלכס או'לאפלין, סקוט קאן, דניאל דיי קים, גרייס פארק, טיירן מנינג, ג'ין סמארט ומאסי אוקה.
הסדרה עלתה לראשונה ב-20 בספטמבר 2010 ברשת CBS ושודרה בימי שני במשך שלוש העונות הראשונות שלה. החל מהעונה הרביעית התכנית הועברה לימי שישי. לסדרה סך הכל עשר עונות כאשר האחרונה הסתיימה ב-3 באפריל 2020 ופורסם כי לא תחזור לעונה נוספת.
עלילה

הסדרה עוקבת אחר פעילותיהם של יחידה צבאית קטנה בשם חמש-אפס, המתמחה בביטחון ציבורי של תושבי הוואי בראשותו של המפקד סא"ל סטיב מקגארט. כוח המשימה כפוף רק למושל מדינת הוואי ומקבל חסינות ואמצעים מלאים. לכוח המשימה אין מגבלות ותמיד מגובה על ידי המושל. הצוות מסוגל לחקור פשעים שנעים בין טרור וחטיפה וכן מקרי רצח ושוד.
מקגארט בוחר את בלש המחלקה של הונולולו סמל דניאל "דנו" ויליאמס כשותפו והשני בתור באופן לא רשמי בפיקוד הצוות. הוא ממלא את הצוות על ידי בחירת בסמל צ'ין הו קלי, בן טיפוחיו של אביו, ובת דודתו של צ'ין, קונו קלקואה, שוטרת מתחילה, שניהם מגיעים ממשטרת הונולולו.
עלילה > קרוסאובר

בעונה הראשונה של מקגייוור (2016) צוות פיניקס טס להוואי לעזור ברעידת אדמה, ופוגשים את צ'ין, קונו וקמקונה, אותם מגלמים השחקנים המקוריים.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | מדרוג |
| --- | --- | --- | --- | --- | --- | --- |
|  | 1 | 24 | 24 | 20 בספטמבר 2010 | 16 במאי 2011 | 7.5 |
|  | 2 | 23 | 23 | 19 בספטמבר 2011 | 14 במאי 2012 | 7.6 |
|  | 3 | 24 | 24 | 24 בספטמבר 2012 | 20 במאי 2013 | 6.8 |
|  | 4 | 22 | 22 | 27 בספטמבר 2013 | 9 במאי 2014 | 7.5 |
|  | 5 | 25 | 25 | 26 בספטמבר 2014 | 8 במאי 2015 | 7.8 |
|  | 6 | 25 | 25 | 25 בספטמבר 2015 | 13 במאי 2016 | 7.0 |
|  | 7 | 25 | 25 | 23 בספטמבר 2016 | 12 במאי 2017 | 7.6 |
|  | 8 | 25 | 25 | 29 בספטמבר 2017 | 18 במאי 2018 | 6.8 |
|  | 9 | 25 | 25 | 28 בספטמבר 2018 | 17 במאי 2019 | 6.2 |
|  | 10 | 22 | 22 | 27 בספטמבר 2019 | 3 באפריל 2020 | 9.7 |
דמויות ושחקנים > ראשי

סטיבן "סטיב" מקגארט (אלכס או'לאפלין) – סגן אלוף/סגן ניצב באריות הים שבחיל הים האמריקאי ומפקד יחידת 5-O. בתחילת הפרק הראשון אביו של סטיב נרצח על ידי אדם בשם וו פאט, מה שגורם לו לעזוב באופן זמני את הצבא ולחזור לביתו ולחקור את המקרה. הרצח ומפעל חייו של ג'ון אביו מהווים את הנחת היסוד של שובו של סטיב להוואי והקמת היחידה. בסוף העונה השנייה סטיב מגלה כי אמו אשר "מתה" בעצם חיה ונושמת. בתחילת העונה השלישית אמו של סטיב מסבירה הכל ועוברת לגור עם סטיב בהוואי.
דניאל "דנו" ויליאמס (סקוט קאן) – בלש במשטרת הונולולו שעבר מניו-ג'רזי להוואי כדי להיות קרוב לביתו גרייס, אשר עברה לשם יחד עם אמה ועם בן זוגה. ציני מאוד המשמש כיד ימינו של סטיב. סובל מקלאוסטרופוביה.
צ'ין הו קלי (דניאל דיי קים; עונות 1–7) – בלש ותיק במשטרת הונולולו, אשר נחשב במשך זמן רב כשוטר מושחת ומואשם בשוחד, אך לבסוף שמו טוהר וקיבל תפקיד בכיר במשטרה. היה הטירון לשעבר של ג'ון מקגארט, ומספק מומחיות טכנית וידע מקומי. בן דוד של קונו. בצעירותו היה כוכב פוטבול. בסוף עונה 7 עוזב את היחידה למען הקמת יחידה נוספת בסן פרנסיסקו.
קונו קלקואה (גרייס פארק; עונות 1–7) – בת דודתו של צ'ין, שוטרת מתחילה. בעונה הראשונה צורפה על ידי סטיב ליחידה וקיבלה את התג המשטרתי שלה. בעונה החמישית מתחתנת עם אדם נושימורי. בעונה השביעית עוזבת את היחידה כדי לעבוד ביחידה הנלחמת בסחר בבני אדם ולעזור לבנות שנחטפות ומנוצלות במין ברחבי העולם.
מרי "אן" מקגארט (טארין מנינג; עונה 1; אורחת בעונות 2–4, 6, 9) – אחותו הצעירה של סטיב המתגוררת בלוס אנג'לס שמבקרת בהוואי לעיתים קרובות.
ד"ר מקס ברגמן (מאסי אוקה; עונות 1–7; אורח בעונה 10) – הפתולוג של משטרת הוואי. גדל במשפחה יהודית.
לורי ווסטון (לורן גרמן; עונה 2) - סוכנת שהשתתפה ביחידה מטעם הממשלה לפקח על פעולות היחידה.
קתרין רולינס (מישל בורת'; עונות 3–4; אורחת בעונות 1–2, 5–10) – חברתו הטובה של סטיב. היו בעבר בני זוג, אך היא עזבה אותו ועברה ליחידת ביון עילית.
קפטן לו גרובר (צ'י מקברייד; עונות 4–10) – שוטר חדש ביחידה שעבר ממשטרת שיקגו. אב לשני ילדים עם רעייתו רנה.
ג'רי אורטגה (חורחה גרסיה; עונות 4–10) – תאורטיקן קונספירציות שסייע ל-5-O במהלך מספר חקירות ובסופו של דבר נשכר על ידי היחידה כיועץ מיוחד.
תאני ריי (מייגן רת'; עונות 8–10) – שוטרת שמקגארט מגייס מעבודתה כמצילה בבריכת בתי מלון לאחר שנבעטה מהאקדמיה למשטרה, למרות היותה מועמדת מהשורה הראשונה. תחילה היא מסרבת להצטרף אך בהמשך מצטרפת כחברת צוות.
קאמאקונה (טיילור וילי) – מוכר חסילונים מוכר בהוואי. בעבר היה שותף למכירות סמים, ונתפס. כדי להימנע מישיבה בכלא, פעל כמודיע משטרתי נגד קרטל הסמים בו עבד. משמש את היחידה כבעל ידע נרחב על הפשיעה באי. מתואר כקמצן ובעל חוש הומור.
דיוק לוקלה (דניס צ'ן) – שוטר בכיר במשטרת הוואי. היה חבר של אביו של מקגארט, שגם הציל אותו מהתנקשות בחייו. עוזר ליחידה על ידי כוח אדם ושיתוף מידע מצד משטרת הוואי.
ד"ר נואלני קונהא (קימי בלמילרו; עונות 7–10) – חוקרת רפואית שמסייעת לצוות לאחר עזיבתו של מקס. לעיתים קרובות מצטרפת לצוות במהלך חגים וחגיגות.
אדם נושימורי (איאן אנתוני דייל; עונות 8–10) – חבר צוות ב-5-O, ולשעבר ראש המחלקה המיוחדת של הצוות לפשע מאורגן. בנו של ראש היאקוזה בהוואי לשעבר. בעלה לשעבר של קונו.
קווין לו (קתרינה לאו; עונה 10) – מפקדת מטה לשעבר שפוטרה מהתפקיד עקב אי-התחייבות.
דמויות ושחקנים > משני

סמל ג'ון מקגארט (ויליאם סדלר; עונות 1–7, 9) – שוטר בדימוס ואביהם של סטיב ומרי-אן.
וו-פאט (מארק דקסקוס; עונות 1–5, 9–10) – הפושע הראשי בסדרה בין העונות 1–4 אך שמו ממשיך להישמע בסדרה. אחראי לרצח אביו של מקגארט. מנהל ומממן גופי טרור ברחבי העולם. כמעט כל עלילת הסדרה מתקיימת על מעשיו. בעונה 4 מתברר שוו-פאט הוא אחיו החורג של מקגארט, שפשעיו נובעים מהיחס המר של אימו של מקגארט כלפיו. נהרג בעונה 5 על ידי מקגארט לאחר שחטף אותו ועינה אותו.
סאנג מין-סו (וויל יון לי; עונות 1–3, 5–7) – מודיע משטרתי שהיה קשור לוו-פאט ונכלא למען ביטחונו לאחר שהעיד נגד מקורביו לשעבר.
צ'רלי פונג (בריאן יאנג; עונות 1–5) – ראש מעבדת הזיהוי הפלילי של משטרת הוואי.
ד"ר מליה וינקרופט (רייקו איילסוורת'; עונות 1–4) –
ג'נה קיי (לריסה אולייניק; עונות 1–2, 5) – סוכנת CIA לשעבר שעוזרת לצוות 5-O.
ויקטור האס (ג'יימס מרסטרס; עונות 1–2, 5) –
פטרישיה "פאט" ג'יימסון (ג'ין סמארט; עונה 1) – מושלת מדינתה הוואי במהלך עונה 1, שנותנת יד חופשית לצוות לעשות כרצונם.
לאורה הילס (קלי הו; עונה 1) – הדוברת של המושלת ג'יימסון. נהרגת על ידי מכונית תופת.
ג'ו וייט (טרי אוקווין; עונות 2–5, 8–9) – מפקד אריות הים לשעבר של מקגארט. מת בעונה 9 מהתנקשות בו וביחידתו.
סאם דאנינג (ריצ'רד ט. ג'ונס; עונות 2–4) – המושל הזמני המחליף את המושלת, לאחר שנרצחה על ידי התנקשות של וו-פאט.
פרנק דילנו (ויליאם בולדווין; עונות 2–3) – בלש מושחת במשטרת הוואי.
קפטן וינס פרייר (טום סייזמור; עונה 2) –
דוריס מקגארט (כריסטין לאטי; עונות 3, 7, 10) – אימו של סטיב.
אמבר ויטלי / מליסה ארמסטרונג (לילי סימונס; עונות 4–7) –
דברה "דב" מקגארט (קרול ברנט; עונות 4–6) – אחותו הגדולה של ג'ון ודודתו של סטיב.
קלרה ויליאמס (מלאני גריפית'; עונות 4–6) – אימו של דני ויליאמס.
ד"ר מינדי שואו (אמנדה סאטון; עונה 5) –
מישל שיומה (מישל קרוסייץ; עונות 6–8) – בתו של גורו שיומה ז"ל וממשיכה את דרכו כראש היאקוזה בהוואי. היא מחפשת נקמה לאחר שגבריאל וויינקרופט רצח את אביה בניסיון להשיג שליטה על העולם התחתון בהוואי. היא נשואה עם שתי בנות. מוזכרת בעונה 8 שהיא נרצחה בכלא.
לין דואני (שרה קרטר; עונות 6–7)
אלישיה בראון (קלייר פורלני; עונות 7–8)
סטאן אדוורדס (מארק דקלין: עונות 1–2)
אנדו (ג'ון הרלן קים)
זכיות ומועמדויות

| שנה | פרס | קטגוריה | מועמדים | תוצאה | הערות |
| --- | --- | --- | --- | --- | --- |
| 2011 | פרס גלובוס הזהב | ההופעה הטובה ביותר לשחקן משנה בסדרת טלוויזיה, מיני סדרה או סרט טלוויזיה | סקוט קאן | מועמדות |  |
| 2011 | פרס אמי | תיאום הפעלולים הטוב ביותר | Jeff Cadiente | מועמדות |  |
| 2011 | פסטיבל הסרטים הבינלאומי הוואי | Mahalo Nui Loa Award | הוואי חמש-אפס | זכייה |  |
| 2011 | פרס בחירת הקהל | סדרת דרמה חדשה אהובה | הוואי חמש-אפס | זכייה |  |
| 2011 | פרסי בחירת הנוער | Choice TV Show: Action | הוואי חמש-אפס | מועמדות |  |
| 2011 | פרסי בחירת הנוער | Choice TV Actor: Action | דניאל דיי קים | מועמדות |  |
| 2011 | פרסי בחירת הנוער | Choice TV Actress: Action | גרייס פארק | מועמדות |  |
| 2012 | פרס אמי | תיאום הפעלולים הטוב ביותר | Jeff Cadiente | מועמדות |  |
| 2012 | פרסי בחירת הנוער | Choice TV: Action | הוואי חמש-אפס | מועמדות |  |
| 2012 | פרסי בחירת הנוער | Choice TV Actor: Action | דניאל דיי קים | מועמדות |  |
| 2012 | פרסי בחירת הנוער | Choice TV Actress: Action | גרייס פארק | מועמדות |  |
| 2013 | BMI Film & TV Award | BMI TV Music Award | Keith Power & Brian Tyler | זכייה |  |
| 2013 | פרסי בחירת הנוער | Choice TV Show: Action | הוואי חמש-אפס | מועמדות |  |
| 2013 | פרסי בחירת הנוער | Choice TV Actor: Action | סקוט קאן | מועמדות |  |
| 2013 | פרסי בחירת הנוער | Choice TV Actress: Action | גרייס פארק | מועמדות |  |
| 2013 | TV Guide Award | Favorite Bromance | אלכס או'לאפלין וסקוט קאן | זכייה |  |
| 2013 | Visual Effects Society Award | Outstanding Supporting Visual Effects in a Broadcast Program | Gevork Babityan, Jon Howard, Armen V. Kevorkian & Rick Ramirez | מועמדות |  |
| 2013 | פרס האמן הצעיר | ההופעה הטובה ביותר בסדרת טלוויזיה – שחקן צעיר אורח 11–13 | גרגורי קסיאן | מועמדות |  |
| 2014 | פרס אמי | Outstanding Special and Visual Effects in a Supporting Role | Armen V. Kevorkian, Alexander Soltes, John Hartigan, Jane Sharvina, Rick Ramirez, Dan Lopez, Steve Graves, Andranik Taranyan & Chad Schott | מועמדות |  |
| 2014 | Hollywood Post Alliance | Outstanding Visual Effects – Television | Armen V. Kevorkian, Jane Sharvina, Andranik Taranyan, Steve Graves, Dan Lopez, Encore VFX | מועמדות |  |
| 2014 | Visual Effects Society Award | Outstanding Supporting Visual Effects in a Broadcast Program | Armen V. Kevorkian, Alexander Soltes, Jane Sharvina, Andranik Taranyan | מועמדות |  |
| 2015 | פרס האמן הצעיר | ההופעה הטובה ביותר בסדרת טלוויזיה – שחקנית צעירה אורחת 17–21 | שאנל מריוט | מועמדות |  |
הערות שוליים

↑  "Hawaii Five-0 – Awards". IMDb. ארכיון מ-12 בינואר 2016. נבדק ב-14 בדצמבר 2015. {{cite web}}:  (עזרה)
| --- | --- |
בקרת זהויות :  LCCN: no2011157625  VIAF: 187574734   WorldCat (עם VIAF): 187574734